|  |
| --- |
| **OŠ Col**  **2. razred**  Pouk na daljavo – Učno gradivo in navodila za učence  Učiteljica Tina Scozzai  email: [tina.scozzai](mailto:katja.turk@guest.arnes.si)@guest.arnes.si  Določene učne vsebine si lahko pogledate na spodnjem spletnem naslovu.  <https://www.lilibi.si/>  <https://interaktivne-vaje.si/02_osnova/predmeti_meni/matematika_meni_1_5.html> |
| **Ponedeljek, 4.5. 2020** |
| **SLJ, SLJ: : Astrid Lindgren: PIKA NOGAVIČKA (berilo str. 85 - 89)**  Pred dvema tednoma, si v berilu bral o Piki, ki se je odpravila na čajanko. Danes pa si v berilu  preberi, zakaj Pika noče postati velika.  Odlomek glasno preberi dvakrat in staršem povej, o čem pripoveduje. Razmisli, kaj bi si ti zaželel,  če bi imel čudežno kroglico? Ali misliš, da se je Pika včasih počutila osamljeno? Zakaj?  Na večji list papirja ilustriraj svojo željo. |
| **MAT: Preverim svoje znanje**  Danes boš preveril, kako dobro računaš do 100.  **V DZ na strani 89 reši PREVERIM SVOJE ZNANJE.** Naloge reši samostojno. Ko končaš, razmisli, kakšno je tvoje znanje in si prilepi ustrezno nalepko. Potem naj naloge pregledajo tvoji starši in tudi oni prilepijo ustrezno nalepko. O svojem znanju se pogovori z njimi.  Reši še naloge na strani 90. |
| **SPO: Moje telo**  V tednu pred počitnicami smo si pogledali delovanje našega telesa. Ogledal si si enega ali več video posnetkov, ki so podrobneje govorili o tem. Tudi danes nadaljujemo z našim telesom. Skupaj s starši preberi spodnje besedilo in se o njem pogovorite.   * **SRCE**   Ali veš, kaj poganja vaš avto? Kaj pa poganja naše telo?  Srce je »motor«, ki poganja telo. Po žilah potiska kri, ki po telesu prenaša hrano in kisik. Srčna mišica mora biti krepka, saj poganja kri po žilah.  Kaj čutiš? Kje je srce? Na kateri strani? Roke položi na prsi, na mesto, kjer je srce in bodi tiho. Kaj si ugotovil? Si začutil bitje srca? Kakšno je bilo bitje, hitro ali počasno, nežno, močno? Srce je umeščeno sredi prsi, zavarovano z rebri. Kaj pa dela srce? Položite roko na srce in bodite čisto tiho. Srce bije ves čas, tudi ko spimo. Vendar nam včasih bije hitreje. Zakaj? Zato ker se utrudimo ali če se česa ustrašimo, smo navdušeni.«   * **MOŽGANI**   Ali rad delaš z računalnikom. Ali ima telo tudi računalnik? Kateri pa je najboljši računalnik na svetu?  Možgani so najboljši «računalnik« na svetu. Z njimi mislimo, se učimo in zapomnimo. Imamo dve polovici možganov.  Leva se spozna na črke, matematiko in načrte.  Desna je umetnica, ustvarja rime, glasbo in slikarije.  Kje so pa možgani? V lobanji . Možgani so kot nekakšen zapleten super računalnik. Zadolženi so za vse kar se dogaja z našim telesom: kako se premikamo, govorimo, mislimo, poslušamo, vidimo. Prav tako so možgani skladišče podatkov in spominov.   * **PLJUČA**   Doma poišči balon in ga napihni, če nimaš balona je to lahko tudi plastična vrečka.  Kaj si naredil pred pihanjem? (vdihnili zrak) Kam je šel vdihani zrak?  Kaj si naredil, ko si napihnil balon? (ponovno vdihnili) Zakaj?  Kateri notranji organ si pri tem potreboval? Kje so pljuča? Sredi prsi so, tako kot srce in tudi pljuča so zavarovana z rebri. Pljuča nam omogočajo da dihamo svež zrak in izdihamo že porabljen zrak. Poskusite. Dihajte globoko in pa normalno.   * PREBAVILA  1. ŽELODEC- Kje leži želodec? Kje nam kruli ko smo lačni? (pokaže pod rebra). Želodec je skladišče hrane. Od tu pa se prebavi naprej. Zakaj pa nam kruli? Ko je želodec nekaj časa prazen, se zrak v njem začne pretakati in povzroča glasne zvoke. 2. ČREVESJE - Kje je pa črevesje? Pod želodcem. V črevesju se ravno tako kopiči hrana, vendar je že razgrajena. Črevesje je lahko dolgo kar do 9 metrov. A si predstavljate?   Preberi besedilo v DZ na strani 82,83 in reši nalogi.  Poišči si srčni utrip na roki ali na vratu. Izmeri število utripov v eni minuti. Nato dve minuti teči. Zopet preveri svoj utrip. Ugotovil si, da se ti je povišal (tvoje srce bije hitreje), to se zgodi vedno, ko smo telesno aktivni.  Pa si poglejmo še naše dihanje. Ali gibanje vpliva tudi na hitrost dihanja? Preštej število vdihov v 15 sekundah. Nato dve minuti teči. Zopet preštej število vdihov v 15 sekundah. Ugotovil si, **da se pri telesni aktivnosti poveča srčni utrip,** mišice se utrudijo, vendar tudi krepijo, dihamo hitreje, ker naše celice potrebujejo več kisika. |
| **GUM: IGRAJMO NA KOZARCE**  Danes bomo poizkusili nekaj drugačnega. Najprej si poglej spodnji posnetek, na katerem bomo slišali skladbo Ples sladkorne vile P. I. Čajkovskega.  <https://www.youtube.com/watch?v=ULiNR-k4m70>  Kako pa ista skladba zveni, če jo zaigra orkester?  <https://www.youtube.com/watch?v=MlQVP4D3SVA>  Zanimivo, a ne?!    Sedaj pa poskusimo kaj zaigrati še mi!  V vrsto položi različne kozarce za vino. Pomoči prst v vodo in s prstom potuj po robu kozarca. Če se zvok ne pojavi, poskusi nanesti več vode ali poskusi povečati ali zmanjšati jakost pritiska prsta na kozarec. Ko si poskusil vse kozarce, vanje natoči vodo. V vsakega nalij drugačno količino vode. Ponovno zaigraj.  Preizkušajmo različne zvoke. Morda slišimo, ali je ton višji ali nižji, če je v kozarcu več ali manj vode. Poskusi zaigrati kuža pazi. |

Če si radoveden, si oglej še spodnjo sličico.

